Den Vest-Sjællandske Avis, 1817-05-22
Oversigt over Dagens udenlandske Nyeheder. Den yngste Thronarving i vor Verdens Deel har ombyttet det jordiske Diadem med det himmelske; da i Følge Efterretninger fra Carlsruhe af 10de d. M. den unge Hertug af Baden er død, kun lidt over eet Aar gammel. – Hs. Frænde, Arveprinfen af Parma, eller den unge Napoleon har gjort det første Skridt paa den Militaire Bane, paa hvilken hans Fader saalænge vandrede i Æren Soelglands, da den østerrigske Keiser har udnævnet ham til Chef for det vacante Jnfanterie-Regiment Lindenau. - St. Helenas Klipper og Vande have sat en Grændse for den gamle Napoleon Stordaad og for hans Forvildelser, han lever i sin Hæders Minde, da dens udvortes Glorie ikke omgiver ham længere, og han optegner eller lader optegne sit Livs vidunderlige Hændelser. De paa alting speculerende Englændere have ogsaa gjort Napoleon til Formaalet for en mercantilsk Speculation; man er nu træt i England af at see hans Vogn og hans Vaaben; Boghandleren Philip har derfor lagt an paa en reellere Plan og forespurgt sig hos Ministeren for de udenlandske Affairer Lord Bathurst, om det maatte være ham tilladt at indlade sig i en skriftlig men aaben Underhandling med General Bonaparte, om at paatage sig Forlaet af hans Levnetsbeskrivelse; men Ministeren afslog hans Begiering. – Det bekiendte Manuskript, som er kommen fra St. Helena, tilskrives Las Casas. Forsynets beskiermende Haand hviler over Europas gamle Regentere og forlænger deres Dage; den 80aarige Konge af England har endnu imellem sine lyse Øieblikke; Dronningen besøgte ham for en Tid siden i en saadan Sindsstemning, han spilte en Psalme paa sit Claveer, bad til Gud, og talte med Taarer i Øinene om sin ulykkelige Forfatning, men kort efter tabte hans Siæl sig i sine sædvanlige Forvildelser. – Den gamle Pave har hævet sig op fra Gravens Rand, og er for en Tid igien vendt tilbage til Livets Egne. - Churfyrsten af Hessen, som nu er 74 Aar gammel og har været saalænge syg, har igien faaet sit Helbred, han havde det besynderlige Vanheld under sin Sygdom, at Hs. fire Livlæger bleve syge paa eengang tilligemed ham. Churfyrsten, som er en Ven af de ældre Sæder og Jndretninger, har stødt sig over at man under den foregaaende Regiering har forglemt at gjøre den tilbørlige Forskiel imellem den udvortes Stand, og har derfore udgivet et Reskript, i Følge hvilket blot Adelen, Embedsmænd og alle studeerte Personer maae kaldes Herre, Grossererne, den formuende Haandværksmand og Godseiere kaldes i Hessen nu ikke længere Herre. - Kongen af Sverrig er nu i sit 60 Aar, han er endnu ved godt Helbred og har nylig gjort sig en Tour i een med 8te Heste forspændt Kareth, som Kronprinsen har foræret ham, den er forfærdiget i Berlin, har kostet 6000 Rdlr. og er at beundringsværdig Skiønhed. - Kongen af Frankerig, som er den yngste af disse kronede Oldinger og er 62 Aar gammel, er dog nu ved temmeligt Helbred og saa frisk, at han den 3die Mai kunde kiøre ud i aaben Calesche igiennem Gaderne i Paris, denne Dag blev høitideligholdt i Anledning af Hs. Tilbagekomst til Hovedstaden; Hertugen af Regio og to andre Herrer sad i Vognen hos ham. Gaderne vare prydede med Tepper og hvide Faner; Caleschen blev fuld af Blomster og Boketter, som man kastede ind i den, om Aftenen var hele Byen illumineret. – Ludvig den 18de er desuden af Naturen skikket til at være en Konge for de Franske; hans Blidhed, hans Siæls Bøielighed, hans Anlæg til Vittighed, og den Lethed hvormed hans Aand formaaer at frembringe Poesiens Blomster, tiltrækker ham dette Phantasie=Rige Folks Yndest, man har flere nydelige Smaae Digte fra hans Haand, f. Ex. følgende til den afdøde Dronning ved Foræringen af en Vifte. Naar Heeden tungest os paafalder, At qvæge Dem da glæder mig, Blot Sophyr jeg da til Dem kalder, Thi Amor selv indfinder sig. Og da Montgolster opfandt Luftseiladsen skrev han Naar stolte Britte høres sige. At Havets Herredom er mit Trygt lette Franskmand Du kan stige. J Luftens Hiem, thi det er Dito Man forsikkrer forresten, at den oprigtigste Udsoning er bevirket imellem Kongen og Prinserne, hvilke ikke vare det constitutionelle System gunstige; Hertugen af Richelien og Greven af de Cazes, skulle især have bevirket dette, da de have formaaet Kongen til at oprette et politisk Testament, hvis Dispositioner han har forklaret for sin Familie, og hvori han har udviklet de liberale og tolerante Grundsætninger, hvorefter Frankerige i Fremtiden bør regieres. Prinsernes Erkiendelse af disse Grundsætninger skulle især have bevirket Hertugen af Orleans Tilbagekomst Ministeriet nyder almindelig Agtelse; og Menneskestægten har gjort den Erfaring, hvor snart et viist og høimodigt Forhold formaaer at dæmpe det vildeste Oprør af de menneskelige Lidenskaber; thi de indvortes Giæringer. bortdøe efterhaanden i det Havblik, som udbreder sig over Frankerige, og kun en bortfjernet Bølge sees endnu hist og her at vise sig, saaledes paa den franske Øe i Vestindien Guadeloupe, hvor der opstod nyelig en Kamp imellem Rotalisterne og Bonapartisterne, som kostede 30 Mennesker Livet, og som udbrød derved, at det Rygte var bragt dertil med et Skib, at man havde plantet den trefarvede Fane i Toulon og Bordeaux. At Madame St. JegnAngely, een af de ivrigste Bonapartisters Gemalinde er fængslet, formedelst en forræderisk Correspondence, hun skal have ført paa Amerika, er en Sag af liden Betydenhed; hendes Søn var ogsaa een af de største Allarmmagere ved Opførelsen af det bekiendte Sørgespil Germanikus. Jmedens Døden skaanende sagtner sin Fart over de ældste Grene af Europas Fyrstestamme, saa forbereder den ungdommelige Elskov nye Spirer paa det alderstegne Træe. Princesse Charlotte af England siges nu med Vished at bære Pantet paa den ægteskabelige Kiærlighed under sit Hierte. Hendes Navne i Preussen bereder sig til at følge sin Forlovede, Storfyrste Nicolaus, efter til Petersborg. En Forlovelse imellem den 16aarige østerrigske Erkehertuginde, Caroline, og Sachsens Thronarving, Prins Marimilian, er i Værk. Og en portugisisk Flaade paa to Orlogskibe og 6 Fregatter er ankommen til Livorno, for at afhente Erkehertuginde Leopoldine til Brasilien. Formælingen er bestemt til den 13de Mai og Afreisen til den 26de.